Polimorfizam (biologija)
<s>Polimorfizam  (grč. πολύ  - poli = mnogo + μορφή -morf = oblik, figura, silueta),  u  biologiji se javlja kada se jedna osobina, u istoj populaciji određene vrste ispoljava u  dva ili više jasno različitih fenotipova.</s><s>Drugim riječima, pojavljuje se u  više od jedne forme ili morfe.</s><s>Da bi se klasificirao kao takav,  mora se nalaze u istom staništu i u isto vrijeme i pripadati panmiktičnoj populaciji  (sa slučajnim parenjem).</s>

<s>Opisani polimorfizam uključuje varijaciju fenotipa.</s><s>Međutim, ovaj termin se također koristi i u drugom smislu, kao  kod molekulskih biologa kada opisuju  mutacije u genotipu, kao što su jednonukleotidni polimorfizam (SNP) ili  RFLP.</s>

<s>Polazna definicija, sama po sebi, dopušta da se termin polimorfizam u biologiji može odnositi na svaku pojavu ili čak i proces, ako se javlja u najmanje dvije varijante (morfe).</s><s>Polimorfizam je uobičajen u prirodi, jer, u najširem smislu,  uključuje i sveukupni  biodiverziteta, genetičke varijacije i adaptacije.</s><s>Obično funkcionira tako da da održava različite forme u populaciji koja živi u promjenljivom okruženju okruženju.</s><s>Najuobičajena pojava je spolni dimorfizam, koji se javlja kod mnoštva organizama.</s><s>Drugi ilustrativan primjer može biti zaštitna obojenost  leptira  (vidi: mimikrija) ilihemoglobin i  krvne grupe.</s>

<s>Prema teoriji evolucije, posljedica polimorfizma su procesi usmjeravanja evolucijskih  procesa, u koje su uključeni  i bilo koji drugi aspekti  jedne vrste.</s><s>To je nasljedna  varijacija modofikovana putem  prirodne selekcije.</s><s>U polimorfizmu jedinke  genetička konstitucija omogućuje veoma različita preoblikovanja u okvirima zadatog genotipa, kao i mehanizam prekidač koji određuje koji je morf ispoljio najveću prilagodljivost određenoj  životnoj sredini.</s>

<s>U genetičkom polimorfizmu genotip determinira fenotip (u interakciji sa faktorima životne sredine).</s>

<s>Terminologija
Iako je u općoj upotrebi polimorfizam je prilično širok pojam, u biologiji je dobio posebno značenje, što ga  razlikuje od  pojma monomorfizam (koji ima samo jedan oblik).</s><s>Kada postoji i druga forma precizniji termin je dimorfizam.</s><s>Termin izostavlja forme koji pokazuju kontinuiranu varijaciju  (kao što je težina), iako i ona ima nasljednu komponentu.</s><s>Polimorfizam se bavi oblicima u kojima je varijacija diskretna (diskontinuirano) ili jasno alternirajuća.</s><s>Ukratko, ovako definiran pojam polimorfizma obuhvata samo kvalitativne osobine.</s><s>Posmatrani morfi (oblici, fenotipovi)  se moraju ispoljavati na istom staništu,  u isto vrijeme.</s><s>Ovo isključuje geografske rase i sezonske oblike.</s><s>Termin je prvi put upotrebljen za opisivanje vidljive forme,  ali danas je proširen je i tajanstvena  preoblikovanja ,  na primjer krvnih varijacija, koji se mogu  otkriti odgovarajućim  testiranjem.</s><s>Rijetke varijacije nisu klasificirani kao polimorfizami, kao što ni mutacije, same po sebi, ne predstavljaju polimorfizam.</s><s>Da bi se klasificirali kao polimorfizam  mora da postoji neka vrsta ravnoteže između preoblikovanja i  nasljedne osnove.</s>

<s>Povezano 
Fenotip
Genotip
Populacija</s>

<s>Reference</s>

<s>Vanjske veze</s>

<s>Genetika
Ekologija
Evolucija</s>

